٢٠٢٤

ڕووداوەکان 
 ٤ی شوبات: لە ھەڵبژاردنی گشتیی سەلڤادۆر، سەرۆک کۆمار نەیب بوکیلی بە زیاتر لە ٨٠٪ی دەنگەکان سەرکەوتنی بەدەستھێنایەوە.  
 ٧ی شوبات: لە ھەڵبژاردنی سەرۆکایەتیی ئازەربایجان، سەرۆک کۆمار ئیلھام عەلیێڤ بۆ خولی پێنجەم ھەڵبژێردرایەوە.
 ٢٩ی شوبات: شەڕی ئیسرائیل و حەماس : سەربازانی ھێزەکانی بەرگریی ئیسرائیل تەقەیان لە  لە خەڵکی مەدەنی  لە شاری غەززە کرد و زیاتر لە سەد کەسیان کوشت بەوەش ژمارەی کوژراوانی فەلەستین گەیشتە ٣٠ هەزار کەس . 
 ٧ی ئازار: سوێد بە فەرمی پەیوەندی بە ناتۆوە دەکات، کە ساڵێک پێشتر بووە ٣٢هەمین ئەندامی ناتۆ دوای فینلاند .  
 ١٣ی ئازار: یاسای ژیریی دەستکرد کە یەکەم  یاسایی و ڕێکخراوەیی گشتگیرە لە جیهاندا بۆ ژیریی دەستکرد لەلایەن یەکێتیی ئەورووپا پەسەندکرا. 
 ١٥–١٧ی ئازار: ڤلادیمیر پوتین  بۆ خولی پێنجەم وەک سەرۆکی ڕووسیا هەڵبژێردرایەوە. 
 ٢٢ی ئازار: چەکدارانی سەر بە دەوڵەتی ئیسلامی هێرشیان کردە سەر ھۆڵی کرۆکۆس سیتی لە شاری کراسنۆگۆرسکی ڕووسیا و لانیکەم ١٤٥ کەس کوژران و ٥٥١ کەسیش بریندار بوون 
 ٢٥ی ئازار: ئەنجومەنی ئاسایشی نەتەوە یەکگرتووەکان بڕیارنامەی ٢٧٢٨ی دەرکرد کە داوای "دەستبەجێ ئاگربەست" لە غەززە دەکات و داوای ئازادکردنی دەستبەجێ و بێ مەرجی سەرجەم بارمتەکان دەکات. 
 ٢٦ی ئازار: کەشتییەکی کۆنتێنەر کە ئاڵای سینگاپووری لەسەر بوو، بە ناوی "ئێم ڤی دالی"،خۆی بە یەکێک لە پایە سەرەکییەکانی پردی فرانسیس سکۆت کی لە شاری بالتیمۆر لە ویلایەتی میریلاند لە ئەمریکا کێشا، بەهۆیەوە پردەکە بە تەواوی داڕما و شەش کەس گیانیان لەدەستدا. 
 ١٥ی ئایار: ڕۆبەرت فیکۆ  سەرۆکوەزیرانی سلۆڤاکیا، دوای ھەوڵی تیرۆرکردنی لە نەخۆشخانە خەوێندرا.
 ١٩ی ئایار: بەھۆی کەوتنەخوارەوەی ھەلیکۆپتەرێک لە ئازەربایجانی ڕۆژھەڵاتی، ئێران، ٩ کەس گیانیان لەدەستدا کە ئیبراھیم ڕەئیسی سەرۆک کۆمار، حوسێن ئەمیرعەبدوڵڵاھیان، وەزیری کاروباری دەرەوەی ئێران و چەند کەسێکی کاربەدەستی دیکەی تێیدا بوون.
 ٢٠ی ئایار: سەرۆکی داواکاری گشتیی دادگای تاوانی نێونەتەوەیی فەرمانی دەستبەسەرکردنی بێنیامین نێتانیاھو، سەرۆک وەزیرانی ئیسرائیل و یەحیا سینوار، سەرۆکی حەماس لە غەززەی بەھۆی تاوانەکانی شەڕەوە دەرکرد.
 ٢٦ی ئایار - فڕۆکە جەنگییەکانی ھێزی ئاسمانیی ئیسرائیل  باکووری ڕۆژئاوای ڕەفعەت بۆردومان کرد، بووە هۆی گیان لەدەستدانی لانیکەم ٤٥ کەس کە زۆربەیان ژن و منداڵ بوون و دەیان کەسی دیکەش بریندار بوون.
 ١ی حوزەیران - یانەی ڕیال مەدریدی ئیسپانی بۆ پانزەهەمین جار نازناوی چامپیۆنزلیگی بەدەستهێنا دوای ئەوەی لە یاری کۆتاییدا بە ئەنجامی ٢-٠ لە یانەی بروسیا دۆرتمۆندی ئەڵمانی بردەوە.
 ٢ی حوزەیران – هەڵبژاردنی گشتی مەکسیک بەڕێوەچوو، کلۆدیا شەینباوم وەک یەکەمین سەرۆکی ژن لە مێژووی وڵاتەکە هەڵبژێردرا
 ١٢ی حوزەیران – لە یەکەم لێکۆڵینەوەی نەتەوە یەکگرتووەکان لە هێرشەکانی ٧ی تشرینی یەکەم و ململانێکان دەریدەخات کە  ئیسرائیل و حەماس تاوانی جەنگیان ئەنجامداوە.
 ١٤ی حوزەیران - دەستپێکردنی جامی نەتەوەکانی ئەورووپای ٢٠٢٤ لە ئەڵمانیا.
 ٢١ی حوزەیران - کۆپا ئەمریکای ٢٠٢٤ لە ئەمریکا دەستیپێکرد.
 ٢٣ی حوزەیران - لە وەرزی حەجدا زیاتر لە هەزار کەس بەهۆی شەپۆلی گەرمای بەرزەوە کە پلەی گەرما گەیشتە ٥١ پلەی سەدی گیانیان لەدەستدا .
 ٤ی تەممووز : کیر ستارمەر سەرکردایەتی پارتی کرێکارانی بەریتانیا کرد بۆ سەرکەوتنێکی گەورە و بۆ یەکەمجار لە ماوەی ١٤ ساڵدا پارتەکەی گەڕاندەوە بۆ حکومەت. ڕۆژی دواتر ڕیشی سووناک سەرۆکوەزیرانی ئێستای پارتی پارێزگاران دەست لەکار دەکێشێتەوە و دوای ئەوە ستارمەر دەستبەکار دەبێت. 
 ٥ی تەممووز  : مەسعوود پزیشکیان بە سەرۆک کۆماری ئێران هەڵبژێردرا . 
 ٩ی تەممووز – ٧٥ەمین کۆبوونەوەی لوتکەی ناتۆ لە واشینگتۆن دی سی بەڕێوەچوو 
 ١١ی تەممووز –دۆناڵد ترامپ، سەرۆکی پێشووی ویلایەتە یەکگرتووەکانی ئەمریکا لە کاتی گردبوونەوەیەکی سیاسی لە ویلایەتی پێنسیلڤانیا لە هەوڵێکی تیرۆرکردن ڕزگاری دەبێت.
 ١ی ئاب ئاڵوگۆڕی زیندانی ئەمریکی و ڕووسی : لە گەورەترین ئاڵوگۆڕی دیل لە نێوان ئەمریکا و ڕووسیا لە دوای جەنگی ساردەوە بیست و شەش کەس لە فڕۆکەخانەی ئەنقەرە ئەسەنبۆغا ئازاد دەکرێن. 
 ٥ی ئاب – سەرۆکوەزیرانی بەنگلادیش شێخ حەسینە دەستلەکارکێشانەوەی خۆی ڕاگەیاند و دوای ناڕەزایەتییەکانی سەرتاسەری وڵات هەڵات بۆ هیندستان . 
 ٨ی ئاب – محەممەد یونس خاوەنی خەڵاتی نۆبڵ سوێندی یاسایی خوارد وەک سەرۆکی ڕاوێژکاری حکومەتێکی کاتی کە دوای دەستلەکارکێشانەوەی شێخ حەسینە لە بەنگلادیش پێکهێنرا. 
 ١٤ی ئاب _ ڕێکخراوی تەندروستی جیهانی (WHO) دوای بڵاوبوونەوەی ڤایرۆسی کۆرۆنا لە وڵاتانی ئەفریقا، بۆ دووەمجار لە ماوەی دوو ساڵدا، بۆکس بە حاڵەتێکی نائاسایی تەندروستی گشتی ڕادەگەیەنێت کە جێگەی نیگەرانی نێودەوڵەتییە . 
 دادگای دەستووری تایلەند، سیرتا تاویسین سەرۆکوەزیرانی تایلەند لە کارەکەی دوورخستەوە، بەهۆی ئەوەی بە شێوەیەکی نایاسایی وەزیرێکی بۆ کابینەکەی دەستنیشانکردووە کە سزای زیندانیکردنی بەسەردا سەپێنراوە. پییاتۆنگتارن شینواترا وەک سەرۆکوەزیرانی تایلەند شوێنی دەگرێتەوە. 

 لەدایکبوونەکان 

 مردنەکان 

 سەرچاوەکان 


پۆل:ساڵەکان